armvectores/hy_wikipedia_2023 huggingface dataset:
Կոբրեզիա պարսկական

Կոբրեզիա պարսկական (լատ.՝ Kobresia persica), բոշխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
3-10 սմ բարձրությամբ խիտ ճիմ առաջացնող բույս է։ Տերևները գծային են, 0,5 սմ երկարությամբ և դեղնավուն տերևապատյաններով։ Թիթեղների լայնությունը 1-2 մմ է։ Ծաղկաբույլը կազմված է սակավածաղիկ հասկիկներից։ Ծածկող թեփերը շագանակագույն են, առանց սպիտակ-թաղանթային եզրերի։ Պտուղը էլիպսաձև է և 2-2,5 մմ երկարությամբ։


== Տարածում ==
Հանդիպում է Ապարանի ֆլորիստիկական շրջանում։ Ընդհանուր արեալն ընդգրկում է Նախասկովկասը, Դաղստանը, Հարավային Անդրկովկասը, Ղարաբաղը, Թալիշը, Միջին Ասիան և Իրանը։


== Էկոլոգիա ==
Աճում է ալպյան գոտում՝ ծովի մակարդակից 3000 և ավելի մետր բարձրությունների վրա։ Ծաղկում է հուլիսին, պտղաբերում՝ օգոստոսին։


== Պահպանություն ==
Կրիտիկական վիճակում գտնվող տեսակ է։ Հայտնի է միայն մեկ պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Հիմնական սպառնալիքը կլիմայի գլոբալ փոփուխությունն է։ Հայաստանի Կարմիր գրքի առաջին հրատարակության մեջ, CITES-ի և Բեռնի կոնվենցիաների հավելվածներում ընդգրկված չէ։
Պահպանություն չի իրականացվում։


== Ծանոթագրություններ ==
Ժորժ Սարգիսյան

Ժորժ Սարգիսյան (հուլիսի 26, 1915(1915-07-26), Խարբերդ, Օսմանյան կայսրություն - սեպտեմբերի 18, 1982(1982-09-18), Բեյրութ, Լիբանան), հայ դերասան, ռեժիսոր, թարգմանիչ։


== Կենսագրություն ==
Ժորժ Սարգիսյանը ծնվել է Մեծ Հայքի Ծոփք նահանգի Անձիտ գավառի Խարբերդ քաղաքում։ Սովորել է Հալեպի Կիլիկյան ազգային, Բեյրութի Սուրբ Նշան վարժարաններում։ Բեմական գործունեությունը սկսել է Բեյրութում 1938 թվականին։ 1941 թվականից եղել է «Իփեկյան թատերախմբի» հիմնադիր-դերասաններից, 1952-1980 թվականներին` ղեկավար։ 1980-1981 թվականներին Արգենտինայի, Ուրուգվայի, Կանադայի, ԱՄՆ-ի հայ դերասանների ուժերով բեմադրել է պիեսներ։ 1984 թվականին Բուենոս Այրեսում կազմակերպվել է «Ժորժ Սարգիսյան» թատերախումբը։


== Դերեր ==
Վանահայր, Նիկիֆոր (Լևոն Շանթի «Հին աստվածները», «Կայսր»)
Դոկտոր Շտոկման (Իբսենի «Դոկտոր Շտոկման»)
Քաղաքագլուխ (Նիկոլայ Գոգոլի «Ռևիզոր»)


== Ծանոթագրություններ ==


== Տես նաև ==
Ժորժ Սարգիսյան թատերախումբ
Ալմենևսկի շրջան

Ալմենևսկի շրջան (ռուս.՝ Альменевский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1924 թվականին։ Վարչական կենտրոնը՝ Ալմենևո։


== Աշխարհագրություն ==
Շրջանի տարածքի մակերեսը կազմում է 2510 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12560 մարդ։ Բնակչության խտությունը կազմում էր 5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
FaceTime

FaceTime, տեսազանգերի համար նախատեսված տեխնոլոգիա, որը մշակվել է Apple-ի կողմից։ FaceTime-ը համարվում է iPhone-ի, iPod Touch-ի, iPad-ի, iMac-ի և MacBook-ի անբաժան մասը, որտեղ մինչ այդ օգտագործվում էր iSight-ը։


== Տեխնոլոգիա ==
FaceTim-ը թույլ է տալիս կատարել տեսազանգեր այն սարքերի միջև, որոնք ապահովում են այս ֆունկցիան, այսինքն Apple սարքերի միջև։ Ինչպես նաև FaceTime տեսախցիկը կարելի է օգտագործել այլ ծրագրերի համար, ինչպիսին են օրինակ` Skype-ը։ Տեսազանգեր կատարելու համար անհրաժեշտ է ունենալ FaceTime-ի հաշիվ, որի համար կարող է ծառայել Apple ID-ին, որը օգտագործվում է iTunes Store մուտքի համար։ FaceTime-ի ծրագիրը հասանելիություն ունի համակարգչի կամ այլ սարքերի «Հասցեների գրքին», և կարող է ցուցադրել տեսազանգերի համար հասանելի մարդկանց։ FaceTime-ը անկախ զանգահարողի և զանգը ընդունողի գտնվելու վայրի անվճար է։
FaceTime-ը առաջին անգամ ներկայացվել է iPhone 4-ի ցուցադրման ժամանակ։ Ավելի ուշ այս տեխնոլոգիան օգտագործվեց iPod Touch-ի չորրորդ սերնդում և iPad-ի երկրորդ սերնդում։
Բրաուզերի որոնման դաշտում կարելի է գրել հետևյալ երեք հրամանները, FaceTime-ը կանչելու համար․

facetime://appleid
facetime://email@address
facetime://phone#


== Իրադարձություններ ==
2010 թվականի հուլիսի 7-11-ին՝ Apple-ը ներկայացրեց FaceTime տեխնոլոգիան WWDC-2010 կոնֆերանսում։
2010 թվականի հոկտեմբերի 8-ին՝ Apple-ը պաշտոնապես հայտարարեց այն երկրերի ցանկը, որտեղ FaceTime-ը չի աշխատի։
2010 թվականի հոկտեմեբերի 20-ին՝ Apple-ը հայտարարեց Mac համակարգիչների համար նախատեսված FaceTime-ի տարբերակը։
2012 թվականի հուլիսի 11-ին՝ Apple-ը հայտարարեց, որ հնարավոր կլինի կատարել զանգեր 3G-ով։
2018 թվականի հուլիսի 4-ին՝ WWDC18-ի ժամանակ Apple-ը ներկայացրեց FaceTime-ով խմբակային զանգի հնարավորությունը (մինչև 32 մարդ)։ Այս հնարավորությունը հասանելի դարձավ iOS 12 և macOS Mojave-ի համար։ Ինչպես նաև Apple-ը հայտարարեց, որը այս ֆունկցիան հասանելի չի լինի օպերացիոն համակարգի նոր տարբերակների վրա։
2019 թվականի հունվարի 29-ին՝ օգտատերերը սխալ հայտնաբերեցին FaceTime-ի սերվերում, որը թույլ էր տալի գաղտնալսել զանգերը։


== Արտաքին հղումներ ==
FaceTime-ի մասին Apple-ի կայքում
Ներբեռնել FaceTime
http://droidov.com/prilozhenie-facetime-besplatnyie-videozvonki


== Ծանոթագրություններ ==
Վաղարշակ Հարությունյան (դաշնակահար)

Վաղարշակ Վիդոկի Հարությունյան (հունիսի 26, 1961(1961-06-26), Երևան, Հայկական ԽՍՀ, ԽՍՀՄ), հայ դաշնակահար, մանկավարժ, Երևանի պետական կոնսերվատորիայի պրոֆեսոր (2011)։


== Կենսագրություն ==
Վաղարշակ Հարությունյանը ծնվել է 1961 թվականի հունիսի 26-ին Երևանում։ 1979 թվականին ավարտել է Երևանի Պ. Ի. Չայկովսկու անվան երաժշտական դպրոցի դաշնամուրի բաժինը, 1984 թվականին՝  Երևանի պետական կոնսերվատորիայի դաշնամուրի բաժինը, իսկ 1991 թվականին՝ ասպիրանտուրան (երեքն էլ՝ ղեկ.՝ Ս. Բարսեղյան)։ 
Հանդես է եկել որպես մենակատար, նաև սիմֆոնիկ նվագախմբերի ու անսամբլների հետ։
1981-1993 թվականներին եղել է Երևանի օպերայի և բալետի թատրոնի նվագախմբի մենակատար, 1995-1996 թվականներին՝ ՀՀ ռադիոյի երաժշտական ծրագրերի տնօրեն, 1993-2011 թվականներին՝ Երևանի Ա. Բաբաջանյանի անվան երաժշտամանկավարժական քոլեջի դաշնամուրի բաժնի վարիչ։
1987 թվականին սկսել է դասավանդել Երևանի պետական կոնսերվատորիայում (2011 թվականից՝ պրոռեկտոր)։ 2000 թվականին սկսել է վարպետության դասեր վարել Փարիզի, Մոնրեալի, Բեյրութի («Բարսեղ Կանաչյան»), Սալոնիկի կոնսերվատորիաներում և այլուր։ 
Մենահամերգներով շրջագայել է Մոսկվայում, Սանկտ Պետերբուրգում, Լվովում, Ալմաթիում, Գրոզնիում, Աթենքում, Փարիզում, Մոնրեալում, Վիսբադենում, Բեյրութում և այլուր։
Տրյուգվե Լի

Տրյուգվե Հալվդան Լի (նորվ.՝ Trygve Halvdan Lie, հուլիսի 16, 1896(1896-07-16)[…], Grünerløkka, Օսլո, Շվեդ-նորվեգական միություն և Օսլո, Նորվեգիա - դեկտեմբերի 30, 1968(1968-12-30)[…], Geilo, Նորվեգիա), նորվեգացի քաղաքական գործիչ, ՄԱԿ-ի գլխավոր քարտուղար 1946-1952 թվականներին։


== Կենսագրություն ==
Տրյուգվե Լին ծնվել է Օսլոյում։ Սովորել է Օսլոյի համալսարանում, որտեղ 1919 թվականին ստացել է իրավաբանի դիպլոմ։ 1911 թվականին անդամագրվել է Նորվեգական բանվորական կուսակցության երիտասարդական կազմակերպությանը։ 1919-1922 թվականներին եղել է բանվորական կուսակցության քարտուղարի օգնականը, 1922-1935 թվականներին՝ Նորվեգիայի արհմիությունների ֆեդերացիայի իրավախորհրդատու, իսկ 1926 թվականին դարձել է բանվորական կուսակցության ազգային գործադիր քարտուղար։
Կուսակցության կառավարությունում 1935-1939 թվականներին զբաղեցրել է արդարադատության նախարարի պաշտոնը, իսկ 1939 թվականի հուլիսից մինչև սեպտեմբեր՝ առևտրի և արդյունաբերության նախարարի պաշտոնը։ Իր ժամանակին Լին աջակցել է հոկտեմբերյան հեղափոխությանը և անձամբ խոսելով Վլադիմիր Լենինի հետ, Նորվեգիայում հանդես է եկել Լև Տրոցկուն քաղաքական ապաստան տրամադրելու օգտին (1935)։
Երկրորդ համաշխարհային պատերազմի սկզբին Լին նշանակվել է մատակարարման և առաքման նախարարը, գերմանական ներխուժման ժամանակ նրա հրամանով ողջ Նորվեգական նավատորմը գնաց հակահիտլերյան կոալիցիայի նավահանգիստներ, որպեսզի թշնամու որս չդառնա։ 1940 թվականի հունիսին, Գերմանիայի կողմից երկրի բռնազավթումից հետո մեկնել է Մեծ Բրիտանիա, քանի որ Նորվեգիայի կառավարությունը որոշել էր այնտեղից շարունակել պայքարը Երրորդ ռեյխի դեմ։ Դեկտեմբերին նշանակվել է արտաքին գործերի նախարարի պաշտոնակատար, իսկ 1941 թվականի փետրվարին՝ Նորվեգիայի արտաքին գործերի նախարար։ 1945 թվականին ընտրվել է Սթորթինգի անդամ։ 1945 թվականի հունիսի 12-ին կառավարությունը, որի կազմում էր նաև Լին, հրաժարական տվեց։ Տրյուգվեն նշանակվեց ժամանակավոր կոալիցիոն կառավարության արտաքին գործերի նախարար, իսկ 1945 թվականին՝ բանվորական կուսակցության կառավարությունում արտաքին գործերի նախարար։
Լին գլխավորել է նորվեգական պատվիրակությունը Սան Ֆրանցիսկոյի միջազգային կազմակերպության ստեղծման հարցով խորհրդաժողովում՝ մասնակցելով ՄԱԿ-ի կանոնադրության պատրաստմանը։ 1946 թվականի փետրվարի 1-ին նա ընտրվել է Միավորված ազգերի կազմակերպության առաջին գլխավոր քարտուղար։ Նրա խորհրդականը եղել է դիվանագետ Ռագնավալդ Լուիդը։ 1950 թվականի նոյեմբերի 1-ին Գլխավոր ասամբլեան ևս երեք տարով երկարաձգել է նրա լիազորությունների ժամկետը։
Գլխավոր քարտուղարի պաշտոնում Լին ձգտում էր կանգնեցնել հասունացած հակամարտությունները՝ Կորեական պատերազմը, Արևմտյան Բեռլինի շրջափակումը, Քաշմիրի ճգնաժամը, միջազգային ճանաչմանը հասցնել Իսրայելը, Ինդոնեզիան և ՉԺՀ-ն, թույլ չտալ ֆրանկիստական Իսպանիայի մուտքը ՄԱԿ։ Նա խիստ քննադատության է ենթարկվել անվճռականության համար և ճնշման տակ գտնվելով ինչպես ԱՄՆ-ի, այնպես էլ ԽՍՀՄ-ի կողմից, հրաժարական է տվել 1952 թվականի նոյեմբերին։
ՄԱԿ-ից հեռանալուց հետո Լին զբաղեցրել է Աքերսհուսի նահանգապետի և Նորվեգիայի էներգետիկայի խորհրդի նախագահի պաշտոնները։ 1959 թվականին թագավոր Ուլաֆ V-ի հանձնարարությամբ միջնորդ է եղել Սոմալիում Իտալիայի և Եթովպիայի տարածքային վեճերի կարգավորման գործընթացում։


== Ծանոթագրություններ ==


== Արտաքին հղումներ ==
Կենսագրությունը ՄԱԿ-ի կայքում
Տրոցկին Նորվեգիայում (անգլ.)
Մարիամ Պետրոսյան (այլ կիրառումներ)

Մարիամ Պետրոսյան անունը կարող է վերաբերել հետևյալ անձանց.

Մարիամ Պետրոսյան (նկարչուհի), (1912-1993), նկարչուհի։
Մարիամ Պետրոսյան (1969), գրող, նկարչուհի։
Օգենե

Օգենե, գետ Սև ծովի ավազանում։ Սկիզբ է առնում Պոնտական լեռնահամարքի հյուսիսային լանջերից և, հասնելով հառավ-հյուսիսային ուծծությամբ անտառապատ լեռնահովիտներով, Օֆ նավահանգստյան քաղաքի մոտ թափվում է ծովը։


== Ծանոթագրություններ ==
Ռոտերդամ (այլ կիրառումներ)

Ռոտերդամ, կարող է վերաբերել՝

Ռոտերդամ - Նիդեռլանդների Թագավորության երկրորդ ամենամեծ քաղաքը
Ռոտերդամ - համայնք Նիդերլանդների Հարավային Հոլանդիա մարզում
The Cure (երգ)

«The Cure», ամերիկացի երգչուհի Լեդի Գագայի երգը։


== Տեքստ և մեղեդի ==
«The Cure» երգն սկսվում է բավական հանգիստ, սակայն առաջին իսկ նոտաներից բարձրանում է և զարգանում մատնազարկերի էֆեկտի օգնությամբ։ The Guardian պարբերականի խմբագիրը նշել է, որ «երգն սկսվում է R&B ոճով և անցնում սինթի փոփի»։


== Քննադատություն ==
«Forbes» հեղինակավոր հրատարակությունը «The Cure» երգը կոչել է ամռան համար իդեալական երգ, որ կարող է օգնել երգչուհուն վերադառնալ փոփ ռադիո, սակայն ավելացրել է. «Այս երգը տարօրինակ ընտրություն է Գագայի համար։ Նա միշտ եղել է նա, ո ռիսկի է դիմել, բայց «The Cure»-ը հնչում է անմիջապես, թեև անորոշաբար, ծանոթ, և այն չափազանց անվտանգ է նրա ապրանքանիշի համար։ Այն ուրախ, հիշվող մեղեդի է, սակայն նրանում բացակայում է «Bad Romance»-ի վտանգը, պարահրապարակը լցնելու ունակությունը, ինչպես «Telephone»-ը, «Applause»-ի բարձր գեղարվեստական էֆեկտիվությունը։ Սա լիակատար հիասթափություն չէ, և որոշ երկրպագուներ, ամենայն հավանականությամբ, կհիանան, սակայն երևի Գագան ևս մեկ քայլ հեռացել է այն առանձնահատուկից, որ միշտ նրա սինգլները դարձնում էր իսկապես մտապահվող»։


== Կոմերցիոն հաջողություն ==
«iTunes»-ում հայտնվելուց գրեթե անմիջապես հետո երգը բարձրացել է առաջին հորիզոնականներ Միացյալ Նահանգներում, Մեծ Բրիտանիայում, Ավստրալիայում և 60 այլ երկրներում։


== Կենդանի կատարումներ ==
Երգն առաջին անգամ կատարվել է Coachella երաժշտական փառատոնում։ Այն կատարվել է նաև AMA-ում։ Երգչուհու ելույթը հեռարձակվել է Joanne World Tour-ի շրջանակներում տրված համերգից։


== Հիթ-շքերթներ ==


== Հավաստագրումներ ==


== Ծանոթագրություններ ==
Սեյդո Պողոս

Սեյդո Պողոս (1874, Ալվառինջ, Մուշ - 1907), ազգային ազատագրական շարժման մարտիկ, ֆիդայի։ ՀՀԴ կուսակցության անդամ։


== Կենսագրություն ==
Մասնակցել է ֆիդայիների մղած բազմաթիվ կռիվների (Առաքելոց վանքի, Նորշենի, Հեղինի)։ 1904 թվականին գործուն մասնակցություն է ունեցել Սասունի և գավառի ինքնապաշտպանական մարտերին։ Անցնելով Կովկաս՝ Շարուրում ղեկավարել է Կովկասի թաթարների դեմ հայերի պայքարը։ 1907 թվականի սկզբին վերադարձել է Սասուն, դարձել Գևորգ Չավուշի մերձավոր զինակիցը։
1907 թվականի վերջին մասնակցել է Սուլուխի կռվին և Գևորգ Չավուշի սպանվելուց հետո կազմակերպել Սուլուխի պաշտպանությունը։ Դավաճանաբար սպանվել է քրդերի ձեռքով։
Պոկազովոե (գյուղ, Դոբրովելիչկովի շրջան)

Անվան այլ կիրառումների համար տե՛ս՝ ՊոկազովոեՊոկազովոե (ուկրաիներեն՝ Показове), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Պոկազովոե գյուղում բնակվում էր 159 մարդ։ Բնակավայրը զբաղեցնում է 1048 կմ² տարածք։ Բնակչության խտությունը կազմում էր 151,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շեյխ Ադի

Զրադաշտության ոգուն և սկզբունքներին հավատարիմ, այն ժամանակի պահանջներին հարմարեցնող և նման կերպով եզդիականությունը կուռ համակարգի վերածող Շեյխ Ադին կամ Շեխադին ծնվել է մոտավորապես 1075 թվականին, Հաքարիում։ Երիտասարդ տարիներին արաբական լուծից ազատագրվելու ուղիներ որոնող Շեխադին հայտնի է նաև Շեխադի ալ-Հաքարի անունով։ Նա նախ մեկնում է Բաղդադ, որտեղ նա աշակերտել ու բարեկամական կապեր է հաստատել այնպիսի հայտնի գործիչների հետ, ինչպիսիք են ներկայիս Կադիրի աղանդի հիմնադիր շեյխ Աբդուլկադիր Գեյլանին, քուրդ սուֆի Սուհրե Վերդին, զրահադաշտականության հիման վրա Քուրդիստանում ալիևիականության հիմք դնող Աբուլ Վաֆան և այլք։ Այդ ընթացքում թուրք-սելջուկները նվաճել էին Քուրդիստանը, Հայաստանը, Փոքր Ասիան և այլազգիների ու այլադավանների նկատմամբ սաստկացնում էին ճնշումները։ Այս հանգամանքը ստիպեց Շեխադիին՝ շարժվել դեպի հարավ և ապաստան գտնել Լիբանանի Բաքաայի հովտում գտնվող Բաալբեկ բնակավայրում։ Այստեղ իր ժողովրդի ազատագրման ուղիների որոնումը շարունակող Շեխադին ծանոթություն հաստատեց լիբանանցի արաբ իսլամագետների հետ և կրոնական, պատմական, փիլիսոփայական, աշխարհագրական ու աստղագիտական մի շարք աշխատություններ շարադրեց։ Այս ուսումնասիրությունների արդյունքում նա բարեփոխման ենթարկեց զրադաշտականությունը՝ հավատարիմ մնալով նրա հիմնական սկզբունքներին։ Նման կերպով մշակվեց քրդերի ազգային-ազատագրական պայքարի նոր գաղափարախոսությունը՝ եզդիականությունը։ 1116 թվականին Շեխադին վերադարձավ Քուրդիստան և անմիջապես մեկնեց լեռնային շրջաններ, որոնց բնակչությունը չէր ենթարկվել օտար նվաճողներին։ Այստեղ՝ Հաքարիի և Սինջարի լեռների միջև ընկած աշխարհագրական տարածքում նա սկսեց եզդիականության քարոզչությունը՝ համախմբելով քրդերին նոր գաղափարախոսության շուրջ։ Քուրդ ժողովրդի պատմության մեջ այդպիսի կարևոր դեր խաղացած Շեխադի ալ-Հաքարին վախճանվեց 1162 թվականին, Լալըշում։
Պետեր Քրիստեն Ասբյորնսեն

Պետեր Քրիստեն Ասբյորնսեն (նորվ.՝ Peter Christen Asbjørnsen, հունվարի 15, 1812(1812-01-15)[…], Օսլո, Դանիա-Նորվեգական ունիա - հունվարի 6, 1885(1885-01-06)[…], Օսլո, Նորվեգիա), նորվեգացի գրող, գիտնական ժողովրդական հեքիաթներ հավաքող


== Կենսագրություն ==
Ասբյորնսեն ծնվել է 1812 թվականին Քրիստիանիայում (այժմ ՝ Օսլոյում), արհեստավորի ընտանիքում։ Լինելով ուսանող, նա հանդիպել է Իյորգեն Մուի հետ, որի հետ միասին ճամփորդելով Նորվեգիայում, սկսել է հավաքել ժողովրդական ավանդազրույցներ։ Նրանց աշխատանքի արդյունքը դարձավ 1841 թվականին հրատարակված «Նորվեգական ժողովրդական հեքիաթներ» ժողովածուն (նորվ.՝ Norske Folkeeventyr)։ Մի քանի տարի Ասբյորնսենը ինքնուրույն թողարկել է իր երկրորդ ժողովածուն՝ «Նորվեգական կախարդական հեքիաթները և ժողովրդական ավանդազրույցները» (նորվ.՝ Norske huldreeventyr og folkesagn, 1845—1847)։ Հավաքված հեքիաթները նա փորձեց փոխանցել բնօրինակին ավելի մոտ, չավելացնելով լրացուցիչ ոչինչ, դրանով իսկ պահելով նրանց գեղեցկությունն ու ինքնությունը։ Հեղինակ է այնպիսի հեքիաթների, ինչպիսիք են՝ «Թագավորական նապաստակները», «Ուտ Ռյոստի ագռավները», «Բերտա Տուպենհաուկի պատմվածքները»։ 1856-1876 թվականներին նա աշխատել է որպես անտառագետ, նաև հրատարակել է բազմաթիվ գիտական աշխատանքներ։ Վախճանվել է 1885 թվականին Քրիստիանիայում։


== Հետաքրքիր փաստեր ==
Ասբյորնսենի դիմանկարը տեղադրվել է նորվեգական 50 կրոն թղթադրամի վրա։


== Ծանոթագրություններ ==


== Արտաքին հղումներ ==
Наталия Будур. 200-Летний юбилей сказочника, биолога и кулинара Archived 2016-09-12 at the Wayback Machine. // Норвегия. Официальный сайт в России. — 22 марта 2012.(Ստուգված է 27 Մարտի 2012)
Встречи с норвежской сказкой (ռուս.)
Asbjørnsenselskapet («Общества почитателей Асбьёрсена»)(նորվ.)(Ստուգված է 27 Մարտի 2012)
Գոհար (այլ կիրառումներ)

Գոհար եզրը կարող է վերաբերել՝

Գոհար (անձնանուն) - հայկական իգական անձնանուն։
Գոհարիկ - հայկական իգական անուն։
Գոհար (գետ) - գետ Վայոց ձորի մարզում։
Ալեուսի գավառակ

Ալեուս, գավառակ Կիլիկիայում, Ադանայի նահանգի Ազիրի գավառում։ Գավառակի մասին հիշատակել է Ղևոնդ Ալիշանը։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Վյաչեսլավ Կամոլցև

Վյաչեսլավ Անատոլևիչ Կամոլցև (դեկտեմբերի 14, 1971(1971-12-14), Կուրգան, ՌԽՖՍՀ, ԽՍՀՄ), սովետական և ռուս ֆուտբոլիստ, հարձակվող։ Առավել հայտնի է դարձել՝ խաղալով Տյումնեի Դինամո Գազովիկ և Մոսկվայի Տորպեդո ակումբներում։ Այժմ ՖՇՄ ակումբի մարզիչն է։


== Կենսագրություն ==
Իր պրոֆեսիոնալ կարիերան սկսել է հարազատ Կուրգանի մարզի Սիբիր ակումբում։
1992 թվականին տեղափոխվել է բարձրագույն լիգայի Դինամո Գազովիկ ակումբ, որտեղ ձեռք է բերել ռմբարկուի դիրք։ 98 խաղի ընթացքում խփել է 35 գոլ։ Հարձակվողի հաջողություններն սկսեցին նկատվել, իսկ1996 թվականին սկսեց խաղալ Մոսկվայի Տորպեդո ակումբում։
2000 թվականին ոչ երկար ժամանակ խաղացել է Թուրքիայում, ինչից հետո նորից հանդես է եկել Տորպեդո ակումբում։ Ընդհանուր բարձրագույն դիվիզիոնում Ռուսաստանի առաջնության ժամանակ անցկացրել է 238 խաղ, խփել՝ 46 գոլ։ Եվրոգավաթի խաղարկությանը անցկացրել է 11 խաղ, խփել՝ 2 գոլ։
2002-2004 թվականներին խաղացել է Չեռնոմորեց ակումբում, իսկ 2005-ին՝ Արյոլ ակումբում։
2005-2006 թվականներին խաղացել է Սպարտակ ակումբում, իսկ 2006 թվականին նորից Չեռնոմորեց ակումբում։ Ցածր դիվիզիոնում հանդես գալու ժամանակ 239 խաղի ընթացքում խփել է 101 գոլ․ 1-ին դիվիզիոնում անցկացրել է 85 խաղ և խփել 49 գոլ, իսկ երկրորդ դիվիզիոնում անցկացրել է 154 խաղ և խփել՝ 52 գոլ։
Ընդհանուր կարիերայի ընթացքում անցկացրել է 543 խաղ, խփել՝ 166 գոլ։
Ռուսաստանի Գավաթի խաղարկությանը անցկացրել է 18 խաղ, խփել է 3 գոլ։ ՌՖՊԼ Գավաթի խաղարկությանը անցկացրել է 6 խաղ և խփել 3 գոլ։
2008 թվականի հուլիսի 19-ին ԿԶԿՏ մարզադաշտի դաշտ մտել է Վյաչեսլավ Կամոլցևայի փոխարեն։ Այդ խաղի ժամանակ հանդիպել է Սբորնի Զվեզդ և Սպեցկլասս 72 ակումբները։ Հավաքական են հրավիրվել Ա․ Մալայը Ե․ Վառլամովը և ուրիշ խաղացողներ ֆուտբոլիստների հետ։ Խաղի ժամանակ Վյաչեսլավը աչքի է ընկել 3 խփած գոլերով։ 1 տարի հանդես է եկել Սպեցկլաս 72 ակումբում։ Նա բացել է խաղի հաշիվը, իսկ հաջորդ տարի, արդեն Սբորինի Զվեզդ ակումբի կազմում, խփել է երկու գոլ։
Այժմ աշխատում է Լուժինկա քաղաքի ՖՇՄ ակումբի մարզիչ։


== Ձեռքբերումներ ==
Ռուսաստանի առաջնության բրոնզե մրցանակակիր։ 2000
ՌՖՊԼ Գավաթի եզրափակչի մասնակից։ 2003
ՌՖԽՍՀ 1-ին և երկրորդ լիգայի գավաթի դափնեկիր։ 1991
1-ին լիգայի առաջնության հաղթող։ 1993
1-ին լիգայի լավագույն ռմբարկու։ 1993 (22 գոլ) и 2002 (20 գոլ)


== Ծանոթագրություններ ==
Օլեֆիրովկա (այլ կիրառումներ)

Օլեֆիրովկա, կարող է վերաբերել՝

Օլեֆիրովկա - գյուղ, Ուկրաինայի Պոլտավայի մարզի Կրեմենչուգի շրջանում
Օլեֆիրովկա - գյուղ, Ուկրաինայի Պոլտավայի մարզի Միրգորոդի շրջանում
Պլովդիվի քաղաքապետերի ցանկ

Պլովդիվի քաղաքապետերի ցանկում ներկայացված է Բուլղարիայի՝ մեծությամբ երկրորդ քաղաք Պլովդիվի ղեկավարների ցանկը սկսած 1878 թվականից, երբ հիմնադրվել է այդ պաշտոնը Բուլղարիայի անկախացումից հետո։


== Ցանկ ==


== Աղբյուրներ ==
Райчевски, Георги, Петков, Петко З. "Пловдивските кметове", Пловдив, 2005, изд. "Агенция Седем Д" ООД
Բեռնուլիի հավասարում

Բեռնուլիի հավասարում, հիդրոդինամիկայի հիմնական հավասարումներից. կապ է հաստատում հեղուկի ստացիոնար շարժման 
  
    
      
        v
      
    
    {\displaystyle v}
   արագության, 
  
    
      
        p
      
    
    {\displaystyle p}
   ճնշման և հաշվարկի հարթությունից հեղուկի դիտարկվող տարրի և բարձրության միջև։ Արտածել է Դանիել Բեռնուլին (1738)։
Ծանրության ուժերի ազդեցության տակ գտնվող հաստատուն 
  
    
      
        ρ
      
    
    {\displaystyle \rho }
   խտությամբ իդեալական անսեղմելի հեղուկի ստացիոնար շարժման համար Բեռնուլիի հավասարումն ունի

  
    
      
        
          
            
              ρ
              
                v
                
                  2
                
              
            
            2
          
        
        +
        ρ
        g
        h
        +
        p
        =
        
          c
          o
          n
          s
          t
        
      
    
    {\displaystyle {\frac {\rho v^{2}}{2}}+\rho gh+p=\mathrm {const} }
  տեսքը, որտեղ 
  
    
      
        g
      
    
    {\displaystyle g}
  -ն ազատ անկման արագացումն է։ Բեռնուլիի հավասարումն այս տեսքով արտահայտում է էներգիայի պահպանման օրենքը։ Հավասարման առաջին անդամը հեղուկի ծավալի միավորի կինետիկ էներգիան է, իսկ մյուս երկու անդամների գումարը ճնշմամբ ու կշիռով պայմանավորված պոտենցիալ էներգիան է։ Փոփոխական խտությամբ միջավայրի համար Բեռնուլիի հավասարում զանգվածի անփոփոխելիության և վիճակի հավասարումների հետ կազմում է գազային դինամիկայի հիմքը։
Բեռնուլիի հավասարումն օգտագործվում է հիդրավլիկայում և տեխնիկական հիդրոդինամիկայում։
Չաքրուլո

Չաքրուլո (վրաց.՝ ჩაკრულო, վրացերենից բառացի թարգմանած՝ նշանակում է «միմյանց հետ երդմամբ կապվածներ»), վրացական ժողովրդական խմբերգ։ Ժանրային առումով խնջույքի երգ է, ծնունդ է առել Կախեթի տարածաշրջանում։ Կազմված է երկու անհատական վոկալ պարտիաներից, որոնք հնչում են դանդաղ խմբերգի ֆոնին։ Խմբերգում արտացոլված է ժողովրդին չարքաշ վիճակի դատապարտած բռնակալի դեմ ընդվզած մարտիկների նախապատրաստությունը նրա դեմ կռվի դուրս գալուն։


== Միջազգային ճանաչում ==
2001 թվականին «Չաքրուլո»-ն՝ որպես վրացական բազմաձայն խմբերգային երգեցողության նմուշ, ներառվել է ՅՈՒՆԵՍԿՕ-ի «Մարդկության ոչ նյութական մշակութային ժառանգության ցանկ»-ում։ Դրանից դեռ շատ առաջ էլ այդ երգը ձայնագրվել էր ամերիկյան «Վոյաջեր» տիեզերանավի անձնակազմի համար նախապատրաստված «Ոսկե ձայնասկավառակ»-ին և 1977 թվականի օգոստոսի 20-ին, 28 այլ ձայնագրությունների հետ , ուղարկվել էր «Վոյաջեր-2» միջմոլորակային կայան։ ՆԱՍԱ-ի համապատասխծան նախագծի ղեկավար Ջոն Քասանը և ամերիկացի աստղագնաց Կարլ Սագանը ձայնագրման համար ընտրված ստեղծագործությունների վերջնական ցանկում ներառել էին «Չաքրուլո»-ն՝ վրացական «Էրիսիոնի» համույթի կատարմամբ։ 2017 թվականին, «Վոյաջեր»-ի առաքելության 40-ամյակի կապակցությամբ, Քասանն առաջին անգամ այցելել է Վրաստան։


== Ծանոթագրություններ ==
Ռոբերտո Պերեյրա

Ռոբերտո Պերեյրա (իտալ.՝ Roberto Maxilimiano Pereyra, հունվարի 7, 1991(1991-01-07), Տուկուման, Արգենտինա), արգենտինացի կիսապաշտպան, ով հանդես է գալիս իտալական Յուվենտուսում։


== Ակումբային կարեիրա ==


=== Ռիվեր Փլեյթ ===
Ռոբերտոն իր կարիերան սկսել է արգենտինական Ռիվեր Փլեյթում։ 2009 թվականի մայիսի 16-ին իր դեբյուտն է նշել «Ուրականի» դեմ խաղում։ 2009/2010 մրցաշրջանում թիմի կազմում անցկացրել է 15 հանդիպում։


=== Ուդինեզե ===
2011 թվականի օգոստոսի 30-ին Ռոբերտոն պայմանագիր է կնքել իտալական Ուդինեզեի հետ։ Ուդինեզեն նրա համար արգենտինական ակումբին վճարել է 2 միլիոն եվրո։ 2011 թվականի սեպտեմբերի 29-ին նա իր դեբյուտն է նշել Եվրոպայի Լիգայի Սելթիկի դեմ խաղում։ 2012 թվականի հունվարի 28-ին նա իր դեբյուտն է նշել Ա Սերիա-ում՝ Յուվենտուսի դեմ խաղում։ Ուդինեզեի կազմում իր առաջին գոլը խփել է 2012 թվականի ապրիլի 29-ին Լացիոյի դեմ խաղում։ 2012 թվականի նոյեմբերի 18-ին իր առաջին հանդիպումն է անցկացրել 2012/2013 մրցաշրջանում։


=== Յուվենտուս ===
2014 թվականի աշնանը Ռոբերտոն վարձավճարով տեղափոխվել է Յուվենտուս։


== Ազգային հավաքական ==
Պերեյրան 2011 թվականին Արգենտինայի Մ20 հավաքականի կազմում մասնակցել է 2011 թվականի Աշխարհի երիտասարդական առաջնությանը։ Մասնակցել է Մեքսիկայի, Հյուսիսային Կորեայի և Անգլիայի հավաքականների դեմ խաղերին։


== Ծանոթագրություններ ==


== Արտաքին հղումներ ==
Պրոֆիլը soccerway կայքում
Վոզենշուր

Վոզենշուր (ռուս.՝ Возеншур), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 135 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օստրովսկու փողոց (Երևան)

Անվան այլ կիրառումների համար տե՛ս՝ Օստրովսկու փողոց (այլ կիրառումներ)Օստրովսկու փողոց, փողոց Երևանի Կենտրոն վարչական շրջանում։


== Տվյալներ ==
Սկսվում է Մովսես Խորենացու փողոցից, ձգվում հարավարևելյան ուղղությամբ և հասնում Սարի թաղի մոտակայք։ Հատվող փողոցներ չունի։


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Բագրատ Ավագյան (այլ կիրառումներ)

Բագրատ Ավագյան անուն-ազգանունը կարող է վերաբերել՝

Բագրատ Ավագյան (19-րդ դար-1950), հրապարակագիր։
Բագրատ Գալուստի Ավագյան (1904-1942), գրող։


== Ծանոթագրություններ ==
Սոխ Դերդերիանի

Սոխ Դերդերիանի (լատ.՝  Allium derderianum Regel), սոխազգիների ընտանիքին պատկանող ծածկասերմ բույս։


== Նկարագրություն ==
Սոխուկը գրեթե գնդաձև է՝ 1-1,5 սմ, արտաքին կեղևը՝ մոխրագույն, թղթանման։ Ցողունը հաստ է՝ 5-10 սմ բարձրությամբ և մինչև կեսը հողի մեջ խրված։ Սոխուկավոր, գեղազարդային բույս է, որն ունի 5-10, երբեմն 15 սմ բարձրություն։ Ծաղկաբույլը լայն փնջաձև է, երբեմն կիսագնդաձև, սակավածաղիկ է։ Ծաղկապատը կարող է լինել աստղաձև կամ լայն–ձագարաձև, մասերը՝ գծային, սպիտակավուն կամ վարդագույն, ծիրանի–մանուշակագույն ջղով։ Տերևները գծային են։ Ոչ հասուն տուփիկը երկու անգամ կարճ է ծաղկապատյանից։


== Տարածվածություն ==
Հայաստանում հանդիպում է Զանգեզուրի ֆլորիստիկական շրջանում (Բագրուշատի լեռնաշղթա, լեռնագագաթներ՝ Կապուտջուղ, Խուստուփ, Բաղացսար)։ Աճում է նաև Նախիջևանում (լեռնագագաթ՝ Սոյուխ), Հյուսիսային և Արևմտյան Իրանում։


== Էկոլոգիա ==
Աճում է այպյան գոտում՝ ծովի մակերևույթից 2700-3400 մետր բարձրությունների վրա ժայռոտ, քարքարոտ–խճաքարոտ տեղերում, քարաթափվածքների վրա։ Ծաղկում է հունիս-հուլիս ամիսներին, պտղաբերում՝ հուլիս-օգոստոս ամիսներին։


== Պահպանություն ==
Վտանգված տեսակ է, որի բնակության շրջանի մակերեսը 500 կմ²-ից պակաս է։ Հայաստանի Կարմիր գրքում գրանցված էր որպես հազվագյուտ տեսակ։ GITES-ի և Բեռնի կոնվենցիաների հավելվածներում ընդգրկված չէ։ Անհրաժեշտ է իրականացնել պոպուլացիայի վիճակի մոնիթորինգ։
Պահպանության միջոցառումներ չեն իրականացվում։


== Ծանոթագրություններ ==
Կուլունդայի շրջան

Կուլունդայի շրջան (ռուս.՝ Кулундинский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1938 թվականին։ Վարչական կենտրոնը՝ Կուլունդա։


== Աշխարհագրություն ==
Շրջանի տարածքի մակերեսը կազմում է 1980 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 23010 մարդ։ Բնակչության խտությունը կազմում էր 11,62 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սուրբ Պետրոս Ալեքսանդրիացու կինտա

Սուրբ Պետրոս Ալեքսանդրացու կինտա (իսպ.՝ Quinta de San Pedro Alejandrino), 17-րդ դարում կառուցված ասիենդա կամ կինտա։ 1830 թվականի դեկտեմբերի 17-ին այստեղ է մահացել Սիմոն Բոլիվարը։ Այդ ժամանակ ասիենդայում արտադրվում էր ռոմ, մեղր և պանելա։ Ասիենդան գտնվում է Կարիբյան ծովի մոտ, Հյուսիսային Կոլումբիա, Սանտա Մարթա տուրիստական շրջանում։ Ներկայումս այն գործում է որպես զբոսաշրջային, պատմական վայր և թանգարան։


== Պատմություն ==
Ասիենդան հիմնադրվել է 1608 թվականի փետրվարի 2-ին Դոն Ֆրանսիսկո դե Գոդոյ ի Կորտեսիայի կողմից։ Այս վայրում է Սիմոն Բոլիվարն անցկացրել իր կյանքի վերջին օրերը և այստեղ մահացել 1830 թվականի դեկտեմբերի 17-ին։ Ասիենդան գտնվում է Կոլումբիայի Սանտա Մարթա քաղաքի Մամատոկո շրջանում։ Սուրբ Պետրոս Ալեքսանդրացու կինտան երկրում համարվում է սրբավայր։
Ժամանակի ընթացքում ասիենդան տարբեր սեփականատերեր է ունեցել։ 1808 թվականի հունվարի 9-ին դոն Ֆոստինո դե Միեր ի Տերան ասիենդան գնել է 11773 պեսո ոսկով, սակայն տարիներ անց այն առգրավվել է։
19-րդ դարի երկրորդ կեսին ասիենդան նվիրել են իսպանացի ազնվական դոն Խոակին դե Միեր ի Բենիտեսին, որն ինտենսիվ կերպով ասիենդայում սկսեց մշակել շաքարեղեգ, ռոմ և մեղր։


== Կառուցվածք ==


=== Հասարակական կամ բնակելի հատված ===
Գլխավոր տուն

Capilla u Oratorio
Sala principal
Alcoba
Biblioteca
Cuarto de Baño
Sala de Fumar
Comedor
Cocina
Repostería
Caballeriza
Alcobas De Huéspedes
Sala del Centenario
Sala de Independencia
Sala Bolivariana


=== Աշխատանքային հատված ===
Bagacera
Trapiche
Destilería
Sótano


=== Ժամանակակից հատված ===
Altar de la Patria
Museo Bolivariano de Arte Contemporáneo
La colección del Museo Bolivariano
Jardín Botánico Quinta de San Pedro Alejandrino


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
Quinta de San Pedro Alejandrino (site officiel)
San Pedro Alejandrino Archived 2016-03-03 at the Wayback Machine., Bibliothèque Luis Angel Arango
Jardín Botánico Quinta de San Pedro Alejandrino
Հայաստանը Եվրատեսիլ 2013 երգի մրցույթում

Հայաստանը մասնակցել է Եվրատեսիլ 2013 երգի մրցույթին, որը կայացել է 2013 թվականի մայիսի 14-ից մինչև 18-ը Շվեդական Մալմյո քաղաքում։ Հայաստանը ներկայացրել է Դորիանս ռոք խումբը Lonely Planet երգով։


== Ներքին ընտրություն ==
2013 թվականի հունվարի 22-ին Հայաստանում մրցույթը հեռարձակող ARMTV հեռուստաընկերությունը հայտարարեց, որ Հայաստանը ներկայացնելու է Գոռ Սուջյանը, սակայն մի քանի շաբաթ հետո որոշվեց որ նա մրցույթում հանդես է գալու Դորիանս խմբով։


== Ազգային ընտրություն ==
Հայաստանը Դորիանսի երգը ընտրել է մարտի 2-ին ARMTV հեռուստաընկերության ուղիղ եթերում։ Երգերի հայտերի ընդունումը սկսվել է հունվարի 22-ին և ավարտվել փետրվարի 20-ին։ Հայաստանը ստացել է ավելի քան 70 երգ, որոնցից 4-ը ընտրվել են ազգային եզրափակչին մասնակցելու համար։
Ազգային եզրափակիչը վարել են Գոհար Գասպարյանը և Ավետ Բարսեղյանը։
Հաղթող երգը ընտրվել է հեռուստադիտողի և ժյուրիի քվեարկության արդյունքում, ըստ որի Հայաստանը ներկայացնող Դորիանս խմբի համար ընտրվեց Lonely Planet երգը։


== Եվրատեսիլում ==
Հայաստանը Եվրատեսիլ 2013-ում ելույթ է ունեցել մայիսի 16-ին՝ երկրորդ կիսաեզրափակչի ժամանակ և եզրափակիչ է անցել 7-րդը 69 միավորով, իսկ եզրափակչում Հայաստանը զբաղեցրել է 18-րդ հորիզոնականը 41 միավորով։


=== Հայաստանի ստացած միավորները ===


=== Հայաստանի տված միավորները ===


== Տես նաև ==
Հայաստանը Եվրատեսիլ երգի մրցույթում
Եվրատեսիլ 2013 երգի մրցույթ
Գեմ Բելասան (այլ կիրառումներ)

Գեմ Բելասան կարող է վերաբերվել.

Գեմ Բելասան Մեծ, գյուղ Արևմտյան Հայաստանում, Վանի վիլայեթի Հայոց ձորի գավառում։
Գեմ Բելասան Փոքր, գյուղ Արևմտյան Հայաստանում, Վանի վիլայեթի Հայոց ձորի գավառում։
Աշոտ Գրիգորյան

Անվան այլ կիրառումների համար տե՛ս՝ Աշոտ Գրիգորյան (այլ կիրառումներ)Աշոտ Կարապետի Գրիգորյան (ծնվ.՝ 1926 թ. Նորաշեն, Հայկական ԽՍՀ, մահ.՝ 2001 թ.), հայ գիտնական, գյուղատնտեսական գիտությունների դոկտոր, պրոֆեսոր։ «Տավուշ» հայրենակցական միության հիմնադիրներից է, եղել է համանախագահ (1990-1992 թթ.)։


== Կենսագրություն ==
Ծնվել է 1926 թվականին Շամշադինի (այժմ՝ Տավուշի մարզի) Նորաշեն գյուղում։ Սովորել է տեղի 7-ամյա (1932-1939 թթ.), ապա Ղրղիի (այժմ՝ Արծվաբերդ) միջնակարգ դպրոցներում (1940-1942 թթ.)

1943-1950 թվականներին ծառայել է խորհրդային բանակում։
1955 թ. ավարտել է Մոսկվայի Կ. Տիմիրյազևի անվան գյուղատնտեսական ակադեմիան։
1955-1959 թվականներին աշխատել է Մովսես գյուղի տնտեսության գյուղատնտես, այնուհետև 1962 թվականին պաշտպանել է ատենախոսություն։
1962-1982 թվականներին աշխատել է երկրագործության հայկական գիտահետազոտական ինստիտուտում սկզբում որպես կրտսեր, ապա ավագ գիտաշխատող։
1978-1982 թվականներին, կարտոֆիլաբուծության բաժնի վարիչ և ինստիտուտի տնօրենի գիտական գծով տեղակալ։
1982-1994 թվականներին Երևանի անասնաբուծական-անասնաբուժական ինստիտուտի ագրոնոմիայի և բուսաբանության ամբիոնի վարիչն էր։
1994 թվականին գյուղատնտեսական ակադեմիայի դասախոս էր, իսկ 1998 թվականին նաև Երկրագործության և բույսերի պաշտպանության գիտական կենտրոնի խորհրդական։
1978 թվականին Մոսկվայի Տիմիրյազևի անվան գյուղատնտեսական ակադեմիայում պաշտպանել է դոկտորական ատենախոսություն և ստացել գյուղատնտեսական գիտությունների դոկտորի գիտական աստիճան։Մահացել է 2001 թվականին։


== Գիտական ներդրումը ==
Նրա գրչին են պատկանում ավելի քան 200 գիտական և մեթոդական աշխատանքներ, այդ թվում 10 գիրք։ Նրա կողմից արտադրությունում ներդրվել են բարձր ադյունավետ տեխնոլոգիաներ, ինչպիսիք են՝ վաղահաս կարտոֆիլի մշակումը, գերվաղահաս կարտոֆիլի ստացումը, խոզանացան լոբու մշակումը, նույն տարում կարտոֆիլի երկու բերքի ստացումը, Արարատյան հարթավայրում սորտաթարմացման ժամկետների որոշումը, ուղղահայաց գոտիականության պայմաններում սերմնաբուծության կազմակերպումը, սերմնադաշտերի վաղ բերքահավաքը և թերահաս պալարների կանաչեցումը լեռնային շրջաններում։
Աշոտ Գրիգորյանի ջանքերը քիչ չեն եղել նաև գյուղատնտեսական գիտությունն արժանավոր կադրերով համալրելու գործում։ Նրա ղեկավարությամբ պաշտպանվել են 22 ատենախոսություն։


== Տես նաև ==
Նորաշեն (Տավուշի մարզ)


== Գրականություն ==
Կաղապար:Գիրք։Միրզոյան։Տավուշ
Բասենցյան

Բասենցյան, հայկական ազգանուն։


== Ազգանունը կրողներ ==
Արմենակ Բասենցյան (1910-1937), թղթակից։
Գրիգոր Բասենցյան, թղթակից։
Շավարշ Պապոյի Բասենցյան (1874–1937), ազգային-ազատագրական շարժման գործիչ։


== Տես նաև ==
Բասեցյան


== Ծանոթագրություններ ==
Տորիե

Տորիե (ֆր.՝ Tauriers), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2013 թվականի դրությամբ կազմում է 181 մարդ, բնակչության խտությունը` 40.13 մարդ/կմ²։ Բնակավայրը զբաղեցնում է 4.51 կմ² տարածք։


== Աշխարհագրություն ==
Գտնվում է Փարիզ քաղաքից 500 կմ հարավ, Լիոն քաղաքից` 145 կմ հարավ, Պրիվա քաղաքից` 33 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 112 աշխատունակ (15-64 տարեկան) բնակիչ, որոնցից ակտիվ էին 78-ը, իսկ ոչ ակտիվները` 34։ Ակտիվության ցուցանիշը կազմում է 69,6 %։ 78 աշխատունակ մարդկանցից աշխատել է 71 անձ (45 տղամարդ և 26 կին)։ Գործազուրկ են եղել 7 անձ (3 տղամարդ և 4 կին)։ 34 անաշխատունակներից 9-ը եղել են աշակերտներ կամ ուսանողներ, 17-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռոբերտ Կարայան

Ռոբերտ Մուշեղի Կարայան (հուլիսի 7, 1934(1934-07-07), Երևան, Հայկական ԽՍՀ, ԱԽՖՍՀ, ԽՍՀՄ - փետրվարի 10, 2015(2015-02-10), Երևան, Հայաստան), հայ բանաստեղծ, արձակագիր, երգիծաբան, առակագիր, հրապարակախոս, Հայաստանի գրողների միության անդամ (1970)։ ՀՀ մշակույթի վաստակավոր գործիչ (2013)։ ԽՄԿԿ անդամ 1966 թվականից։


== Կենսագրություն ==
Ավարտել է Երևանի պետական համալսարանի բանասիրական ֆակուլտետը։ 1960-1962 թվականներին եղել է Երևանի ալյումինի գործարանի «Կանազ» մշակույթի պալատի երգի-պարի համույթի գեղարվեստական ղեկավար, նույն գործարանի «Մետալուրգ» թերթի խմբագիր, 1962-1972 թվականներին՝ Հեռուստատեսության և ռադիոյի պետական կոմիտեի երիտասարդական հաղորդումների խմբագիր, գլխավոր խմբագիր, 1972 -1975 թվականներին՝ Սփյուռքահայության հետ մշակութային կապի կոմիտեի նախագահի օգնական, 1976-1979 թվականներին՝ «Երեկոյան Երևան» թերթի պատասխանատու քարտուղարի տեղակալ, «Ծիածան» գովազդա-տեղեկատվական հավելվածի խմբագիր, 1979-1982 թվականներին՝ «Գրքերի աշխարհ» հրատարակչության ավագ գրական աշխատակից, 1983 -1992 թվականներին Բաղրամյանի շրջանի «Երասխ» թերթի գլխավոր խմբագիր, 1992-1993 թվականներին՝ Արմենպրես լրատվական գործակալության թղթակից։ Հրատարակել է արձակ և չափածո ստեղծագործություններ, մանկական ժողովածուներ։ 28 գրքի հեղինակ է։


== Երկեր ==
«Օրեր և կրակներ», Երևան, 1961 թվական, 134 էջ։
«Մեր մեջ գժեր չկան», Երևան, 1966 թվական, 120 էջ։
«Թողեք ապրենք», Երևան, 1968 թվական, 265 էջ։
«Արևը գեղեցիկ է մայրամուտին», Երևան, 1974 թվական, 384 էջ։
«Նունեն և փիսիկը», Երևան, 1977 թվական։
«Փշոտ քարեր», Երևան, 1979 թվական, 156 էջ։
«Թիկունք», Երևան, 1981 թվական, 420 էջ։
«Փրկություն», Երևան, 1983 թվական, 503 էջ։
«Ցամաք ափեր», Երևան, 1985 թվական, 204 էջ։
«Լեռները ծաղիկներ չեն վաճառում», Երևան, 1991 թվական, 622 էջ։
Առականի, ցավեր քանի, Լոս Անճելըս, 1997 թվական, 210 էջ։
Լուսաբացին ընդառաջ, Լոս Անճելըս, 1999 թվական, 312 էջ։
Կուժն ու կուլան ի՞նչու կուլան, Երևան, 2000 թվական, 400 էջ։
Անկախության դժոխքի միջով (հրապարակախոսություն), Երևան, 2001 թվական, 461 էջ։
Փրկություն, Երևան, 2001 թվական, 452 էջ։
Առակս գա ծանակի՝ չարի գետը ցամաքի, Երևան, 2002 թվական, 313 էջ։
Արդարահատույց, Երևան, 2004 թվական, 208 էջ։
Խունկը վառվում է, բուրմունքը՝ մնում, Երևան, 2004 թվական, 525 էջ։
Խոսքն առակի՝ լույս ճառագի, Երևան, 2005 թվական, 292 էջ։
Նաիրյան երկի'ր, սուրբ հողդ հերկի'ր, Երևան, 2007 թվական, 244 էջ։
Փրկություն, Երևան, 2008 թվական, 501 էջ։
Մարդազարդի տոն արարենք, Երևան, 2009 թվական, 494 էջ։
Մարդազարդի տոն արարենք, Երևան, 2010 թվական, 254 էջ։
Կյանքականչ, Երևան, 2013 թվական, 256 էջ։


== Կոչումներ ==
ՀԳՄ, «Զորավար Անդրանիկ» համազգային միության և «Հայաստան» թերթի մրցանակ՝ «Անդրանիկի երգը» վիպակի համար, 2003
Մ. Շոլոխովի անվան մեդալ, 2004
ՀԳՄ «Վաստակի համար» մեդալ, 2009
«Սահմանադրական իրավունք» միության պատվոգիր, 2009
ՀՀ մշակույթի նախարարության ոսկե մեդալ, 2009
ՀՀ մշակույթի վաստակավոր գործիչ (2013)


== Ծանոթագրություններ ==


== Արտաքին հղումներ ==
Ռոբերտ Կարայան, Գրական թերթ
Մետաղահատ հաստոց

Մետաղահատ հաստոց, մետաղահատ գործիքներով հիմնականում տաշեղահանման եղանակով շինվածքներ մշակելու մեքենա։ Օգտագործվում է նաև ոչ մետաղական նյութեր (պլաստմասսաներ, ապակի, խեցենյութ և այլն) մշակելու համար։ Ըաո կիրառվող կարող գործիքի տեխնոլոգիական հատկանիշի և տեսակի մետաղահատ հաստոցները լինում են խառատային, գայլիկոնիչ և ներտաշ, հղկիչ և չափաբերման, համակցված, ատամնա և պարուրակամշակ֊ ման, ֆրեզիչ, ռանդիչ, թործիչ և միջաձգիչ, կտրատող, տարբեր։ Ըստ մասնագիտացման աստիճանի տարբերում են ունիվևրսալ (ընդհանուր նշանակման, դետալների մշակման ժամանակ զանազան գործողություններ կատարող), լայն նշանակման (լայն անվանացանկի շինվածքների վրա սահմանափակ թվով գործողություններ կատարող), մասնագիտացված (մեկ անվանման դետալների կամ նույնանման եզրաձև, բայց տարբեր չափսեր ունեցող մի քանի անվանումների դետալներ մշակող), հատուկ (նույն տիպաչափսի դետալներ մշակող) մետաղահատ հաստոցներ։
Կվեկվե

Կվեկվե (անգլ.՝ Kwekwe), քաղաք Զիմբաբվեում։ Միդլենդս նահանգի և համանուն սեբի կենտրոնն է։ Բնակչությունը՝ 108,178 մարդ (2017 թվականի գնահատական)։


== Կլիմա ==
Քաղաքը գտնվում է երկրի ներքին մասում՝ հենց նրա կենտրոնում։


== Պատմություն ==
Քաղաքի պատմությունը կապված է 19-րդ դարի վերջին եվրոպացիների այս վայրեր ժամանելու հետ։ 1894 թվականին այստեղ հայտնաբերվել են ոսկու արդյունահանման հետքեր, որոնք գոյություն են ունեցել հնուց։ Բնակավայրն ինքնին հիմնադրվել է 1902 թվականին և ստացել է իր անվանումը այստեղ հոսող Կվեկվե գետի անունից (տեղի բնակչության լեզվով «կվեկվե» նշանակում է կա՛մ գորտի կռկռոց, կա՛մ ամբոխ)։ 1902 թվականին Կվեկվեն ստացել է գյուղի կարգավիճակ, 1928 թվականին՝ փոքր քաղաքի (թաունա), իսկ 1934 թվականին՝ քաղաքային մունիցիպալիտետի։ 1980 թվականից՝ Զիմբաբվեի անկախ պետության մաս։


== Բնակչություն ==
Ըստ 2002 թվականի մարդահամարի տվյալների՝ Կվեկվեի բնակչությունը կազմում էր 93608 մարդ։ 2010 թվականի հաշվարկներով այս ցուցանիշն աճել է մինչև 99149 մարդ։ 2017 թվականին բնակիչների թիվը հասել է 108178-ի։


== Տնտեսություն ==
Ներկայումս Կվեկվեն արդյունաբերական քաղաք է, որը գտնվում է երկրի հենց կենտրոնում գտնվող գլխավոր վայրում, ճանապարհների և երկաթգծերի մեջտեղում, որոնք կապում են Զիմբաբվեի երկու ամենամեծ քաղաքները՝ Հարարեն և Բուլավայոն։ Քաղաքի արդյունաբերական ձեռնարկություններն արտադրում են պողպատ և քրոմ, ինչպես նաև երկաթուղային գծերի ռելսեր։ Քաղաքի շրջակայքի բնակիչները զբաղվում են գյուղատնտեսությամբ, այդ թվում՝ ծխախոտի մշակությամբ և խոշոր եղջերավոր կենդանիների անասնապահությամբ։ Այստեղ է գտնվում նաև երկրի ամենամեծ պարարտանյութերի արտադրության կենտրոններից մեկը։
Տեղի առողջապահության  համակարգի հիմնական օղակը Կվեկվեի կենտրոնական հիվանդանոցն է։


== Ծանոթագրություններ ==


== Արտաքին հղումներ ==
Կրասնովկա (գյուղ, Վրադիևկայի շրջան)

Անվան այլ կիրառումների համար տե՛ս՝ ԿրասնովկաԿրասնովկա (ուկրաիներեն՝ Краснівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1924 թվականին։
2001 թվականի տվյալներով Կրասնովկա գյուղում բնակվում էր 60 մարդ։ Բնակավայրը զբաղեցնում է 0,984 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յոհան Վոլֆգանգ Դյոբերայներ

Յոհան Վոլֆանգ Դյոբերայներ (գերմ.՝ Johann Wolfgang Döbereiner) (դեկտեմբերի 13, 1780(1780-12-13), Հոֆ, Վերին Ֆրանկոնիա, Բավարիա - մարտի 24, 1849(1849-03-24)[…], Ենա), գերմանացի քիմիկոս։ Ենայի համալսարանի պրոֆեսոր (1810 թվական)։
Զբաղվել է պլատինային մետաղների ուսումնասիրությամբ։ 1821-1823 թվականներին պարզել է, որ պլատինի փոշին խթանում է որոշ քիմիական ռեակցիաներ (օդում էթիլսպիրտի գոլորշիների օքսիդացումը, քացախաթթվի, ջրածնի և թթվածնի խառնուրդի պայթյունը)։ 1832 թվականին ցույց է տվել, որ մանրացված պլատինի առկայությամբ ծծմբային գազը օքսիդանում է ծծմբական անհիդրիդի։ 1835 թվականին Ի․ Բերցելիուսն այդ երևույթներն անվանեց կատալիզ։ Դյոբերայները նկատել է, որ ատոմական զանգվածների աճման կարգով դասավորված երեք քիմիապես նման տարրերի խմբերում՝ տրիադներում (Ca-Sr-Ba, Zi-Na-К, S-Se-Те, U-Br-Y), միջին անդամի ատոմական զանգվածը մոտավորապես հավասար է ծայրանդամների ատոմական զանգվածների կիսագումարին։ Սա տարրերը ըստ ատոմական զանգվածների դասակարգելու առաջին փորձն էր։


== Ծանոթագրություններ ==
Լամենտո

Լամենտո (իտալ.՝ lamento – բողոք, ափսոսանք, ողբ, բողոքի երգ), թախծոտ երաժշտություն, սովորաբար՝ ավարտուն փոքրածավալ վոկալ-գործիքային ստեղծագործություն։


== Պատմություն ==
Առաջացել է վաղ բարոկկո երաժշտության մեջ մոնոդիայի տարածման հետ միասին։ 17-18-րդ դարերում լամենտոն՝ որպես արիա կամ վոկալ տեսարան, հաճախ ընդգրկվել է օպերայում՝ սյուժեի գագաթնակետից անմիջապես առաջ. առաջին նմուշներից կարելի է համարել Արիադնայի ողբ Կլաուդիո Մոնտեվերդիի «Արիադնա» օպերայից (1608)։
Լամենտոյին հատուկ են դանդաղ տեմպը, մեղեդու մարող ընթացքը, basso ostinato հնարքը, որոշակի ռիթմիկ բանաձևերը, վոկալ պարտիայում «հոգոցի» ինտոնացիան և այլն։ Մասնավորապես, basso ostinato-ի վրա հիմնված լամենտոն հանդիպում է 17-րդ դարի վերջի և 18-րդ դարի սկզբի մադրիգալներում, կանտատներում և օրատորիաներում։ Նրանք նաև զարգացում են ստացել 1640-ական թվականների վենետիկյան օպերայում։ Լամենտոյի այս տեսակի ամենահայտնի օրինակներից է «Դիդոնաեի ողբը» Հենրի Պյորսելի «Դիդոնե և Էնեաս» օպերայից։ Մարինա Լոբանովան նշում է, որ basso ostinato-ի հիման վրա ստեղծվող լամենտոն իրականում դարձել է ինքնուրույն ավանդույթ բարոկկո օպերայի շրջանակներում և ձեռք է բերել միջազգային բնույթ։ Վալենտինա Խոլոպովան նաև նկատում է, որ «բաս լամենտոն» դարձել է ժանրի այնպիսի անքակտելի բնութագրիչ, որ վշտի նույն իմաստաբանությամբ անցել է այլ վոկալ և գործիքային ժանրերի։
19-րդ դարում օպերային կոմպոզիտորները օգտագործել են լամենտոյի տարրերը՝ ընդգծելու վշտի ինտոնացիան։ 20-րդ դարում Ռոդիոն Շչեդրինը «Լամենտո» անվանումն է տվել իր «Լենինը ժողովրդի սրտում է» (ռուս.՝ «Ленин в сердце народном») օրատորիայի երկու մասերին (առաջին և երրորդ), որը կրում է ողբի բնույթ։
«Լամենտո» տերմինը կիրառվել է նաև գործիքային երաժշտության վերաբերյալ։ Այս իմաստով այն հոմանիշ է ֆրանսիական «tombeau» (գործիքային պիես՝ նվիրված մահացածի հիշատակին, լատ.՝ «տապանաքար») և «plainte» (լատ.՝ «բողոք») բառերին։ Եզրույթը հանդիպում է նաև արևմտաեվրոպ. երաժշտության մեջ, որտեղ ունի նույն իմաստը, ինչ ֆրանս. «tombeau» (գործիք. պիես՝ մահացածի հիշատակին) անվանումը։


== Ծանոթագրություններ ==


== Գրականություն ==
Ламенто // Театральная энциклопедия / П.А. Марков. — М: Советская энциклопедия, 1964. — Т. III.
Лобанова М. Н. Западноевропейское музыкальное барокко: проблемы эстетики и поэтики. — СПб: Центр гуманитарных инициатив, 2013. — С. 259.
Холопова В. Н. Музыка как вид искусства. — Спб: Лань, 2014. — С. 219—221.
Ямпольский И. М. Ламенто // Музыкальная энциклопедия / Ю. В. Келдыш. — М: Советская энциклопедия, 1976. — Т. 3.
Don Michael Randel Lamento // The Harvard Concise Dictionary of Music and Musicians. — Harvard University Press, 1999. — P. 363.


== Արտաքին հղումներ ==
««Плач Дидоны» в исполнении Эммы Киркби»։ YouTube 
««Плач Ариадны» в исполнении Роберты Мамели»։ YouTube
Միխայիլ Շչերբատով

Միխայիլ Միխայլովիչ Շչերբատով (հուլիսի 22 (օգոստոսի 2), 1733, Մոսկվա, Ռուսական կայսրություն - դեկտեմբերի 12, 1790(1790-12-12), Սանկտ Պետերբուրգ, Ռուսական կայսրություն), ռուս իշխան, պատմաբան, պետական գործիչ, հրապարակախոս։ 


== Գործունեություն ==
1778 թվականին եղել է Կամեր-կոլեգիայի նախագահ, 1779 թվականին՝ սենատոր։ 1788 թվականից՝ պաշտոնաթող։ 1759-1760 թվականներին գրած հոդվածներում արտահայտել է սոցիալ-քաղաքական հայացքներ, որոնցում ժխտել է մարդկանց հավասարությունը։ 1760-ական թվականներին հանդես է եկել կառավարությանն ընդդիմադիր մեծատոհմիկ ազնվականության դիրքերից։ 1780-ական թվականներին գրել է «Բարքերի խեղումը Ռուսաստանում» աշխատությունը, որտեղ սուր քննադատության է ենթարկել կառավարության քաղաքականությունն ու պալատական բարքերը։ «Ճանապարհորդություն դեպի Օֆիրյան երկիր» (1783 թվական) ուտոպիստական երկում շարադրել է պետության իր իդեալը, որն ըստ էության ոստիկանական է և հենվում է հպատակների աշխատանքի հաշվին բարգավաճող ազնվականության վրա։ «Ռուսական պատմությունը հնագույն ժամանակներից» (հասցված է մինչև 1610 թվականը) աշխատության մեջ, որը հարուստ է փաստագրական, ժամանակագրական, դիվանագիտական և այլ կարգի նյութերով, ընդգծել է ֆեոդալական ազնվականության դերը։


== Ծանոթագրություններ ==
Տրոյանովկա (գյուղ, Մանևիչի շրջան)

Անվան այլ կիրառումների համար տե՛ս՝ ՏրոյանովկաՏրոյանովկա (ուկրաիներեն՝ Троянівка), գյուղ Ուկրաինայի Վոլինի մարզի Մանևիչի շրջանում։
2001 թվականի տվյալներով Տրոյանովկա գյուղում բնակվում էր 899 մարդ։ Բնակավայրը զբաղեցնում է 223,6 կմ² տարածք։ Բնակչության խտությունը կազմում էր 4,02 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վիլկիշա Շոր

Վիլկիշա Շոր (ռուս.՝ Вылькыша-Шор), գետ Ռուսաստանում, հոսում է Տուժինսկի շրջան Կիրովի մարզում։ Գետաբերանը տեղակայված է Բադ Յու գետի աջ ափին՝ 28 կմ հեռավորության վրա։ Գետի երկարությունը 12 կմ է։
Գետի ակունքը գտնվում է արևելքում Նիկոլա գյուղում, Յրանսկա գյուղից 18 կմ հյուսիս-արևելք։ Գետը հոսում է հյուսիս-արևմուտք։

Ջրային օբյեկտի, պետական ջրային գրանցման կոդը - 03020200112103000017566
Հիդրոլոգիական ուսումնասիրությունների կոդը - 103001756
Ավազանի կոդը - 03.02.02.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վյաչեսլավ Կռիլով

Վյաչեսլավ Կռիլով (ռուս.՝ Вячесла́в Бори́сович Крыло́в, հունվարի 12, 1940(1940-01-12)), խորհրդային և ռուս դիվանագետ։ Արտակարգ և լիազոր դեսպան։


== Կենսագրություն ==
1967 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։
1968 թվականից զբաղվում է դիվանագիտական գործունեությամբ։

1996 թվականի հունիսի 5-ից մինչև 2000 թվականի օգոստոսի 24-ը Մոզամբիկում եղել է Ռուսաստանի Դաշնության արտակարգ և լիազոր դեսպան։
2001 թվականի մարտի 15-ից հանդիսանում է Ռուսաստանի և Վրաստանի միջև սահմանների դելիմիտացիայի հանձնաժողովի նախագահ։


== Անձնական կյանք ==
Ամուսնացած է, ունի մեկ որդի։


== Դիվանագիտական աստիճան ==
Արտակարգ և լիազոր դեսպան


== Ծանոթագրություններ ==


== Արտաքին հղումներ ==
Կենսագրությունը labyrinth.ru կայքում
Ալլա Հարությունյան

Հարությունյան Ալլա Հայկի (դեկտեմբերի 1, 1948(1948-12-01), Բաքու, Ադրբեջանական ԽՍՀ, ԽՍՀՄ), հայ մանկաբարձ-գինեկոլոգ, Ղարաբաղյան շարժման մասնակից։
Ավարտել է Բաքվի պետական բժշկական ինստիտուտը (1972 թվական), վերապատրաստվել Բաքվում, Մոսկվայում։ 1974-1978 թվականներին աշխատել է «Ղյարմետաքս» կոմբինատի բուժսանմասում, ԼՂՀ ուռուցքաբանության դիսպանսերում, 1978 թվականից՝ Ստեփանակերտի ծննդատանը (1994- 1995 թվականներին՝ ԼՂՀ գլխավոր մանկաբարձ-գինեկոլոգ)։
1992-1994 թվականներին գործուղվել է Հադրութի և Ասկերանի շրջաններ, բուժօգնություն ցույց տվել բնակչությանը։ Ստեփանակերտի հրթիռահրետակոծությունների ժամանակ տնային պայմաններում ընդունել է ծնունդներ։